Diari Oficial de la Generalitat Valenciana


Sumari del DOGV 133, del 01-12-1983 (1983/802523)

DECRET 150/1983, de 21 de novembre, del Consell de la Generalitat Valenciana, pel qual s'estableix el règim d'ajudes a les Corporacions Locals per a la construcció i modernització d'equipaments comercials de caràcter social.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/11/21/150/dof/vci/html**

### Dades del document

Número de DOGV
:   133

Data del DOGV
:   01-12-1983

Secció del DOGV
:   DISPOSICIONS GENERALS

Número del document
:   1983/802523


Data del document
:   21-11-1983

Organisme emissor
:   Conselleria d'Indústria, Comerç i Turisme

Tipus de document
:   Decret

Decret 150/1983, de 21 de novembre, del Consell de la Generalitat Valenciana, pel qual s'estableix el règim d'ajudes a les Corporacions Locals per a la construcció i modernització d'equipaments comercials de caràcter social.  
Atesa, d'una banda, la important funció social i econòmica exercida pels mercats municipals i altres instal·lacions comercials d'ús col·lectiu, objecte de les preferències dels consumidors i, d'altra banda, la insuficiència de recursos econòmics de les Hisendes Locals, el Govern Valencià considera prioritari establir un marc de suport i de col·laboració amb les Corporacions Locals. Aquest suport resulta encara més necessari en aquells supòsits en què, per tractar-se d'àrees urbanes amb instal·lacions obsoletes o deteriorades físicament, i fins i tot inexistents, s?hi produeixen distorsions en la comercialització de productes de primera necessitat, fonamentalment productes peribles.   
Aquest Decret inclou, en conseqüència, el sistema a través del qual han de produir-se les ajudes que es pretén de facilitar als ajuntaments per tal de promocionar, equipar i modernitzar centres comercials de barri, mercats minoristes, carrers peatonals i altres unitats comercials d'ús collectiu.   
Aquestes ajudes consistiran en subvencions i préstecs que seran destinats a finançar inversions autoliquidables amb el producte obtingut a través de la concessió als comerciants de les instal·lacions corresponents.   
En atenció a aquests motius, a proposta del Conseller d'Indústria, Comerç i Turisme, i prèvia deliberació del Consell de la Generalitat Valenciana, en sessió de 21 de novembre de 1983,   
DECRETE:   
Article 1.r  
Les Corporacions Locals podran acollir-se a les ajudes regulades en aquest Decret, sempre que s'ajusten a les normes, condicions i procediment que s'hi estableix.   
Article 2.n  
Els projectes d'inversió susceptibles d'obtenir les ajudes a què fa referència l'article següent, hauran d'orientar-se cap a alguna de les finalitats que es detallen:   
a) Construcció, equipament, ampliació i reforma de l'estructura física de mercats municipals, ja siguen minoristes o majoristes, de centres comercials d'ús col·lectiu i titularitat municipal.   
b) Execució d'obres de caràcter provisional que siguen necessàries per a les finalitats reflectides en el punt a) d'aquest article.   
c) Obres i instal·lacions en carrers i places per a la tranformació en ús peatonal.   
d) Realització d'estudis de viabilitat econòmico-financera del projecte d'inversió i d'estudis que determinen la ubicació de la implantació comercial i l'estructura urbanística, arquitectònica i òrganitzativa més adient.   
Article 3.r   
Les ajudes, sempre en funció de les quanties de les inversions projectades i de les consignacions pressupostàries, consistiran en el següent   
a) Subvenció que podrà arribar fins a l'import total per als supòsits de realització d'estudis previs i de viabilitat econòmico-financera.   
b) Subvenció que podrà arribar fins a l'import total per a inversions que no superen els CINC MILIONS de pessetes, destinades als altres supòsits inclòsos en l'article 2.n.   
c) Subvenció que podrà arribar fins al 60% per a aquelles inversions que, superant els CINC MILIONS de pessetes, no ultrapassen els QUINZE MILIONS de pessetes per als mateixos supòsits de l'apartat anterior, respectant en qualsevol cas com a subvenció mínima el límit màxim de l'apartat anterior.   
d) Subvenció que podrà arribar fins al 30% i per un límit màxim de QUINZE MILIONS de pessetes, per a aquelles inversions que superen els QUINZE MILIONS de pessetes, sempre referides als supòsits contemplats en l'article 2.n, apartats a), b) i c), respectant en qualsevol cas com a subvenció mínima aplicable el límit màxim de l'apartat anterior.   
e) Préstecs per a finançar els projectes d'inversió reflectits en els apartats a), b) i c) de l'article 2.n.   
En aquells supòsits en què hi haja circumstàncies excepcionals, el Conseller d'Indústria, Comerç i Turisme podrà autoritzar subvencions que superen els límits establerts en els apartats anteriors d'aquest article.   
Article 4.t   
Els préstecs assenyalats en l'article 3.r, apartat e), podran tenir la procedència següent:   
a) Els recursos existents del Crèdit Oficial.   
b) Préstecs existents de regulació especial de les Caixes d'Estalvis.   
c) Recursos que les institucions financeres, i a través de convenis de col·laboració amb la Conselleria d'Indústria, Comerç i Turisme, destinen a aquesta finalitat amb càrrec als fons de lliure disposició.   
Aquestes operacions obtindran de la Conselleria d'Indústria, Comerç i Turisme la subvenció d'una part de les càrregues d'amortització a fi d'aprovar les condicions financeres a les operacions reflectides en els apartats a) i b) d'aquest article.   
Article 5.é  
Les Corporacions Locals esfaran obligades de consignar les anualitats per interessos, comissions i amortització del préstec, en l'estat de despeses del pressupost ordinari i en l'estat d'ingressos hauran de preveure el producte que s'obtinga amb l'adjudicació de les instal·lacions construïdes, que serà destinat a l'amortització del préstec.   
Article 6.é  
Quan el finançament vinga dels recursos reflectits en l'article 4.t, apartat c), la tramitació i resolució de les sol·licituds s?ajusfaran al que estableixen els articles 13, 14, 15 i 16 del Decret 47/83, de 18 d'abril, de la Generalitat Valenciana, pel qual s'estableix el procediment i les característiques per al finançament i la racionalització de la Petita i Mitjana Empresa Comercial.   
Article 7.é  
Les ajudes a les Corporacions Locals seran concedides preferentment quan concórreguen les circumstàncies de notòria insuficiència de recursos propis, d'una banda, i d'altra, quan el nivell de dotació d'equipaments comercials de caràcter social siga insuficient o estiga greument deteriorat en les instal·lacions o el funcionament.   
Article 8.é  
Les sol·licituds per a la concessió d'ajudes seran formulades davant de la Conselleria d'Indústria, Comerç i Turisme, dirigides al Director General de Comerç i Consum, acompanyant-hi la documentació següent:   
8.1. Certificació de l'acord plenari de la Corporació de què es tracte, en la qual s'acredite la necessitat d'inversió.   
8.2. Documentació que justifique la carència de recursos i si existeixen, i en quina quantia, altres fons de finançament per a la finalitat pretesa.   
8.3. Memòria descriptiva de les inversions a realitzar, amb la valoració indicativa corresponent.   
8.4. En el cas d'inversions en estructures físiques, avantprojecte incloent-hi medició i valoracions.   
8.5. En el cas de realització d'estudis, el projecte elegit, incloent-hi pressupost desglossat i degudament valorat, així com metodologia a utilitzar.   
Article 9.é  
En el termini de tres mesos, des de l'entrada en forma de la sol·licitud, la Direcció General de Comerç i Consum resoldrà en base a la proposta presentada per la Comissió de Finançament al Comerç Interior.   
Article 10  
En els casos de resolució favorable, els pagaments de subvencions s'ordenaran mitjançant expedient en el qual queden degudament acreditades tant les certificacions d'obra, si convé, com els documents que justifiquen la realització de les inversions aprovades, i els fons seran lliurats proporcionalment a l'execució.   
Excepcionalment, i prèvia presentació de les justificacions i garanties suficients, la Direcció General de Comerç i Consum podrà anticipar el pagament de subvencions amb anterioritat a l'inici de les obres relatives al projecte o a l'inici de l'estudi aprovat. En aquest supòsit, la Corporació Local haurà d'acreditar també, i a plena satisfacció de la Conselleria d'Indústria, Comerç i Turisme, la correcta utilització dels fons rebuts.   
Article 11  
La Direcció General de Comerç i Consum determinarà, en cadascuna de les Resolucions, el termini per a la realització de la inversió corresponent, termini que no podrà ultrapassar dels límits que s'hi reflecteixen tot seguit:   
a) En el cas d'estudis i a partir de la notificació de la concessió, SIS MESOS per a la finalització.   
b) En el cas d'inversions en estructures físiques i a partir de la notificació de la concessió, DOTZE MESOS per a la tramesa de la primera certificació d'obres i uns altres DOTZE MESOS més per a la finalització total d'aquestes.   
Article 12  
La Conselleria d'Indústria, Comerç i Turisme arbitrarà els mitjans necessaris per al seguiment de les inversions i de l'adequació als projectes aprovats.   
Si l'Ajuntament beneficiari no s'ajustàs estrictament als plans i projectes en la forma i les condicions prèviament autoritzades, quedarà obligat a la devolució immediata de les subvencions rebudes.   
DISPOSICIONS FINALS  
Primera  
Per tal d'aconseguir els objectius fixats en aquest Decret, el Conseller d'Indústria, Comerç i Turisme és facultat, sempre d'acord amb les dotacions pressupostàries existents, per tal de, a través dels òrgans pertinents de la Conselleria:   
a) Negociar convenis de col·laboració financera i de formació en matèria comercial amb les Corporacions Locals, així com amb les Associacions o Federacions de Municipis que existesquen en l'àmbit de la Comunitat Valenciana.   
b) Negociar convenis de col·laboració amb entitats creditícies per al finançament de les inversions contemplades en aquest Decret.   
Segona  
El Conseller d'Indústria, Comerç i Turisme podrà dictar, en relació amb aquest Decret, totes les disposicions complementàries que convinguen per a l'aplicació correcta.   
Tercera  
Aquest Decret entrarà en vigor el mateix dia de la publicació al Diari Oficial de la Generalitat Valenciana.   
València, a 21 de novembre de 1983.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI